Offentlig

Offentlig – det at noe er offentlig – kan brukes i mange, forskjellige sammenhenger og kan ha flere betydninger:

 Offentlig, offentlig kjent, offentliggjort og lignende: Det vil si noe som er kjent av allmennheten og av mange personer – i motsetning til bare kjent av én eller få personer. At noe er offentlig kan ha rettslig betydning, bl.a. i forhold til reglene om taushetsplikt, patent- og opphavsrett, ærekrenkelser m.m. Det trekkes også et skille mellom det offentlige rom og den private sfæren.

 Offentlig myndighet: Det vil si noe som er statlig eller kommunal øvrighet, maktorgan og lignende – i motsetning til private foretak, institusjoner, organisasjoner, enkeltpersoner osv. En del aktivitet er det bare offentlige myndigheter som har rettslig adgang til å utøve, bl.a. politi og fengselsvesen samt forskjellig annet som kan medføre organisert maktutøvelse. En offentlig myndighet kan også være underlagt strengere rettsregler enn private, for eksempel krav til saksbehandling i samsvar med forvaltningsloven, regelverket om offentlige anskaffelser m.m. I rettsvitenskapen skilles det mellom offentlig rett og privatrett.

 Begrepet offentlig i straffeloven 

Begrepet offentlig er definert i straffeloven §10. Her definerer en handling som offentlig, hvis den er gjort i nærheten av et større antall personer, eller på en måte at den lett kan bli observert (iakttas) og foretatt (iakttatt) fra et offentlig sted . Med offentlig sted menes det: Et sted som er bestemt for alminnelig ferdsel (der det skjer trafikk) eller sted der allmennheten ferdes (kjøpesenter). Hvis handlingen er en ytring, så er den også offentlig hvis den er fremsatt på en måte at den er egnet til å nå et større antall mennesker (plakater, webside)

 "§ 10.Offentlig sted og offentlig handling 
Med offentlig sted menes et sted bestemt for alminnelig ferdsel eller et sted der allmennheten ferdes.

En handling er offentlig når den er foretatt i nærvær av et større antall personer, eller når den lett kunne iakttas og er iakttatt fra et offentlig sted. Består handlingen i fremsettelse av en ytring, er handlingen også offentlig når ytringen er fremsatt på en måte som gjør den egnet til å nå et større antall personer."

 Referanser 

Se også
 Institutt for offentlig rett
 Institutt for privatrett
 Privatrett

Kategori:Rettsvitenskap
Kategori:Offentlig rett
Kategori:Privatrett